钦定古今图书集成/明伦汇编/闺媛典/第369卷 > 饶腴妻何氏
## 钦定古今图书集成/明伦汇编/闺媛典/第369卷 > 饶腴妻何氏

按《金谿县志》：何氏，名师韫，字季才，抱瓮先生天棐女
也。日诵千言，父以比谢道韫，适葆光先生。从子饶腴，
喜浮屠教，遍阅《华严》诸经。一日，偕夫往白杨山寺，作
《失假山偈》曰：“片石亡来岁月深，昔时求觅到如今。谁
知只在家山里，枉费工夫别处寻。”四十孀居。绍兴间，
魏公张浚迎侍母镇国太夫人帅闽，道出界山，大夫
人亦通禅学，闻其名，踵门求见，与语契合，呼为无生
法友，自号懒愚道人。有《诗集》。